Hermias a Zenon
Material: papyrus
Place: Arsinoites
Categories: Brief (amtlich?)
Hermias an Zenon
Probleme zwischen Anwohnern und Ziegenhirten
Polizei
Bitte um Eingreifen
Ἑρμίας Ζήνωνι χαίρειν. γίνωσκε Μηνόδ[ωρο]ν .........κότα καὶ τὰς 
ἐντολὰς τὰς παρά σου ἀπολωλεκότα ἐν Τάσκρυ τοῦ Μεμφίτου νομοῦ. ἕως 
μὲν οὖν προσδόκιμος ἦν, προεδρίας ἐτυγχάνομεν, φόβου ὑποκειμένου ὅτι οἴσει τι 
βέβαιον παρά σου· ὡς δὲ παρεγενήθη καὶ ἤσθοντο ὅτι οὐθὲν ἥκει ἔχων, ἐπέθετο 
ἡμῖν ὁ λαὸς καὶ τὰς χεῖρας ἐπενηνόχασιν τοῖς ποιμ[έ]σιν, οὐκ ἐῶντες νέμειν ἐν 
τῆι καλάμηι, ὅθεν ἦσαν ἠρμέναι αἱ θῆκαι πρὸ διμήνου ἤδη, λέγοντες ὡς ὅτι 
προυργιαίτερον τὰς ἡμετέρας νέμειν βοῦς ἐν τῆι καλάμηι ἢ τὰς αἶγας. σὺ 
οὖν καλῶς ποιήσεις ἐπιστροφὴν περὶ τούτων ποιησάμενος, καὶ περὶ τ[ο]ῦ αἰπό
λου φρόντισον ὅπως  ἐπὶ τοῦ οἰκονόμου καὶ τῶν στρατηγῶν. εἰσὶν 
γὰρ οἱ ἐγδεδυμένοι τῶν πρεσβυτῶν. τῶν δὲ φυ[λ]ακιτῶν λεγόντων πρὸς 
τὸν πρεσβύτην ὅτι ἐστὶν οὗτος ὁ ἐγδύσας, το[ῦ] πρ[εσ]βύτου ἐλθόντος 
εἰς τὸ δεσμωτήριον καὶ ἰδόντος τὸν νεανίσκον [ἔ]φ[α]το μηδʼ ἑωρακέναι αὐ
τόν. μὴ ὑπολάβης δὲ ἡμᾶς σπουδάζειν περὶ τοῦ σώματος ἀλλʼ ὅπως ἂν μὴ 
τὸ αὐτὸ ἡμῖν γείνηται μάτην. καλῶς δʼ ἂν ποιήσαις ἐν τάχει αὐτὸν ἀποσ
τείλας· ἐγὼ γὰρ ἐνοχλοῦμαι τὰς πληγὰς εἰληφώς. 
ἔρρωσο. μηνὸς Φαρμοῦθι κζ.
λζ,  Παχὼνς δ. 
Ἑρμίας ἐπιστολῶν Μηνοδώρου. 
Ζήνωνι.